**OBRTNIČKA ŠKOLA BJELOVAR**

**DR.A.STARČEVIĆA 26**

**BJELOVAR**

**OIB 49440198469**

**Korisnik pr.19038**

**OBRAZLOŽENJE UZ IZVJEŠTAJ O IZVRŠENJU**

**FINANCIJSKOG PLANA OBRTNIČKE ŠKOLE BJELOVAR**

**01.01.2025.-30.06.2025. god**

**Razdjel: 17 UPRAVNI ODJEL ZA DRUŠTVENE DJELATNOSTI I OBRAZOVANJE**

**Glava: 2 Srednjoškolsko obrazovanje**

Obrtnička škola Bjelovar posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Škola je proračunski korisnik, te vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Godišnji izvještaj o izvršenju financijskog plana Obrtničke škole Bjelovar za 2025. godinu sastavljen je prema odredbama Zakona o proračunu (NN 144/21, NN 85/23 ) i Pravilnika o polugodišnjem i godišnjem izvještaju o izvršenju proračuna (NN 24/13, 102/17, 1/20, 147/20 i 85/23).

Odgovorna osoba za zastupanje Obrtničke škole Bjelovar do dana 14.07.2025. bio je Dejan Ivković, koji je podnio dana 07.07.2025. pisani zahtjev za razrješenje dužnosti ravnatelja Obrtničke škole Bjelovar, te na temelju toga Školski odbor prihvaća zahtjev ravnatelja te ga razrješava dužnosti ravnatelja s danom 14.07.2025.

Sa danom 15.07.2025. vršitelj dužnosti ravnatelja imenuje Školski odbor Roberta Marinića mag.ing.

Osoba odgovorna za popunjavanje obrazaca, te obrazloženje uz izvještaj o izvršenju je voditelj računovodstva Andrijana Poljan dipl.oec. .

Obrtnička škola Bjelovar je ovlašteni posrednik temeljem rješenja Ministarstva rada i mirovinskog sustava Kl: UP/I-102-02/14-01/03, Ur. broj: 524-03-02-01/3-14-3 od 18. lipnja 2014. godine za zapošljavanje svojih redovnih učenika, te redovnih učenika drugih srednjoškolskih ustanova sa sjedištem u Bjelovarsko-bilogorskoj županiji temeljem sklopljenih sporazuma. Škola obavlja poslove posredovanja za povremeni rad učenika za vrijeme zimskog, proljetnog i ljetnog odmora. Vlastite prihode koje ostvaruje Učeničkim servisom čine 95,00% ukupnih prihoda, dok ostalih 5,00% čine ostali prihodi od najma prostora za aparate za tople napitke, prodaja otpadnog željeza, te naplata izdavanja duplikata svjedožbi polaznicima škole.

1. **SADRŽAJ I OBUHVAT ISKAZIVANJA PODATAKA**

Sastavni dio Polugodišnjeg izvještaja o izvršenju Financijskog plana Obrtničke škole Bjelovar za 2025. godine čine:

1. **Opći dio polugodišnjeg izvještaja o izvršenju financijskog plana** koji čini Račun prihoda i rashoda i Račun financiranja na razini odjeljka ekonomske klasifikacije, prema izvorima financiranja i prema funkcijskoj klasifikaciji, te izvještaj računa financiranja prema ekonomskoj klasifikaciji u posebnom prilogu od stranice 1 do 13
2. **Posebni dio polugodišnjeg izvještaja o izvršenju financijskog plana** iskazan po organizacijskoj i programskoj klasifikaciji na razini odjeljka ekonomske klasifikacije u posebnom prilogu od stranice 14 do 25
3. **Posebni izvještaj u polugodišnjem izvještaju o izvršenju financijskog plana** koji se odnosi na korištenje sredstava fondova Europske unije, te izvještaj o stanju potraživanja i dospjelih obveza , te o stanju potencijalnih obveza po osnovi sudskih sporova iskazan na stranicama 26
	1. **Obrazloženje ostvarenje prihoda i primitaka, rashoda i izdataka**

**PRIHODI POSLOVANJA**

Financijskim planom i rebalansom za razdoblje od 01.01.2025. – 30.06.2025. godine predviđeni su ukupni prihodi poslovanja u visini od 1.506.446,00 eura, dok su isti ostvareni u iznosu od 667.513,61 eura, odnosno 44,31% više od plana. Preneseni su i viškovi prihoda iz 2023. godine u iznosu od 21.303,16 eura.

**Skupina 63- Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna sastoje se od

* tekuće pomoći iz državnog proračuna koje se odnose na plaće zaposlenih, nagrade za zaposlene , otpremnine, darove, pomoći, doprinosi za plaće u ukupnom iznosu 598.433,11 eura. U prvih šest mjeseci 2025. godine bila je isplaćena otpremnina u vrijednosti 3.167,58 eura, regres u iznosu 12.000,00 eura, neiskorišteni godišnji odmor 2.813,31 eura, pomoći zaposlenima 1.103,60, uskrsnica 3.800,00 eura, higijenski ulošci 13,97 eura, mentorstva 344,02 eura.

Ostvareno je povećanje prihoda u odnosu na isto razdoblje 2024. godine zbog donošenje novog zakona o plaćama i Uredbe o nazivima radnih mjesta, uvjetima za raspored i koeficijentima za obračun plaća u javnim službama (NN 22/2024 od 26.02.2024.), te povećanje osnovice za obračun plaće, koja je povećana za 3% u odnosu na isto razdoblje prethodne godine.

**Skupina 64- Prihod od imovine**

Prihod od imovine odnose se na kamate na depozite po viđenju po transakcijskom računu,

znatno su povećane u odnosu na prethodnu godinu jer na računu smo tokom godine imali znatna sredstva, što od uplate od projekata, što od zarade od učeničkog servisa, koju nismo utrošili u 2024. godini, već ćemo to realizirati u 2025. godini.

Unutar ove skupine prihoda nalaze se kamate za prvih šest mjeseci za 2025. godine u iznosu 12,17 eura.

**Skupina 65- Prihodi od upravnih i administrativnih pristojbi, pristojbi po posebnim propisima i naknada**

Ovi prihodi su namjenski, a odnose se na osiguranje učenika, mape za naukovanje, izdavanje svjedožbi u iznosu 432,60 eura.

**Skupina 66- Prihodi od prodaje proizvoda i robe te pruženih usluga i prihoda od donacija**

Obrtnička škola je posrednik zapošljavanja svojih učenika, ali i za sve učenike srednjih škola na prostoru Bjelovarsko bilogorske županije.

Vlastiti prihodi ostvareni su u iznosu 2.037,70 eura, a čine ih:

* vlastiti prihodi od usluge posredovanja Učeničkog servisa u iznosu 1.016,29 eura
* prihod od članarina za Učenički servisa 464,00 eura
* prihodi od najma prostora za automate za tople i hladne napitke 557,41 eura

ovi prihodi ostvareni su za 8,80% manje u odnosu na izvršenje prethodne godine, jer smo u 2025. godini izdavanje svjedožbi stavili na pristojbe po posebnim propisima, odnosno namjenski.

**Skupina 67- Prihodi iz nadležnog proračuna i od HZZO-A temeljem ugovornih obveza**

Ovi prihodi sastoje se od :

* financiranje redovne djelatnosti škole od strane Bjelovarsko bilogorske županije ( za režijske troškove, nabavu opreme, prijevoz zaposlenika, te ostale tekuće obveze za redovan rad Ustanove ) u iznosu 116.444,00 eura.
* financiranje e-tehničara 1.739,88 eura
* financiranje učenika na natjecanju 683,20 eura
* opći prihodi i primici 53,40 eura

Ovaj prihod ostvaren je 57,19% od plana za 2025. godinu.

**Skupina 68-Kazne, upravne mjere i ostali prihodi**

U prvih šest mjeseci nije bilo ostvarenih prihoda po ovoj poziciji.

**Skupina 72- Prihod od prodaje proizvedene dugotrajne imovine**

Škola je na temelju Odluke Čelnika prodala dotrajalu i zastarjelu nefinancijsku imovinu u iznosu od 1.065,00 eura.

**RASHODI POSLOVANJA**

Rashodi poslovanja prvih šest mjeseci 2025. godine iznosi 782.975,08 eura, što čine 50,91% manje od plana, te 50,91% više u odnosu na prethodnu godinu ( razred 3 i 4 ). Rashodi poslovanja su veći odnosu na planirano, jer se nije uspjelo realizirati potrošnja vlastitih sredstava, koja je utrošena početkom 2025. godini, a odnose se na vlastita sredstva.

**Skupina 31- Rashodi za zaposlene**

Rashodi za plaće su povećani iz razloga što je bio rast osnovice plaće za 3%. Ostali rashodi za zaposlene su povećani zbog donošenje novog zakona o plaćama i Uredbe o nazivima radnih mjesta, uvjetima za raspored i koeficijentima za obračun plaća u javnim službama (NN 22/2024 od 26.02.2024.), te povećanje osnovice za obračun plaće, koja je povećana za 5% u odnosu na isto razdoblje prethodne godine.

Za razdoblje 1.1.2025.-31.3.2025. knjižena su četiri rashoda za plaće zbog primjene novog Pravilnika o proračunskom računovodstvu i računskom planu tako da se rashod za plaću za treći mjesec više ne može evidentirati na kontu kontinuiranih rashoda, već se mora priznati trošak.

Doprinosi na plaće su znatno veći nego u istom razdoblju prethodne godine iz razloga povećanja plaće i osnovice za plaću, te knjiženja plaće za treći mjesec.

**Skupina 32- Materijalni rashodi**

Materijalni rashodi ostvareni su u iznosu 92.642,01 eura što je 49,86% od plana.

U strukturu materijalnih rashoda najznačajniji su rashodi za zaposlene : službena putovanja 7.319,64 eura, a odnose se na redovna putovanja za edukaciju zaposlenih, ove godine su isplaćene dnevnice za maturalna putovanja. Ma maturalna putovanja se ne ide svake godine, već svaka druga godina. Troškove prijevoza zaposlenih na posao 18.732,53 eura, stručna usavršavanja u iznosu 5.927,44 eura. U tu skupinu spadaju i troškovi za zaposlene za projekt Erasmus+, koja su bila planirana za 2024. godinu, ali su realizirati u 2025. godini. Prvi dio projekta realiziran je ožujku 2025. godine posjetom Pragu , Češka i to dva pratitelja i šestero učenika. Drugi dio projekta realiziran je u lipnju 2025. godine posjetom Njemačkom gradu Schkeuditz, dva pratitelja i šestoro učenika. Rashodi za usluge su znatno povećani jer smo iz vlastitih sredstava realizirali postavljanje industrijskih podova u dvije učionice.

Računalne usluge su znatno veće u 2025. godini iz razloga što nije bio dostavljen račun za troškove korištenja programa riznice u prethodnoj godini, isto tako dobili smo račun za korištenje pristupne točke kojeg prethodne godine nije bilo.

Komunalne usluge povećane su zbog povećanja cijena usluga.

Naknade troškova osobama izvan radnog odnosa a radi se o troškovima smještaja učenika u projektu Erasmus+ „Obrtnici bez granica“, njihove troškove života, trošak prijevoza autobusa. U sklopu projekta u Prag, Češka i Schkeuditz Njemačka išlo je šestero djece, te dva pratitelja.

Na poziciji ostali nespomenuti rashodi tu ulaze troškovi za Erasmus projekt putnog osiguranja, reprezentacija, članarine.

**Skupina 34- Financijski rashodi**

U ovoj skupini rashoda nalaze se bankarske usluge, zatezne kamate. Zatezne kamate smanjene su jer više nemamo sudskih presuda.

Financijski rashodi ostvareni su u iznosu od 239,53 eura, manji su u odnosu na prethodnu godinu, jer od 28.04.2025. godine Odlukom o uvođenju jedinstvenog računa proračuna Bjelovarsko-bilogorske županije zatvara se naš postojeći račun u Privrednoj banci.

**Skupina 38- Ostali rashodi**

Ova skupina se odnosi na namjenski projekt higijenski ulošci u iznosu 44,86 eura.

**Skupina 42- Rashodi za nabavu proizvedene dugotrajne imovine**

Rashodi se odnose na nabavku laptopa 5 komada za rad učenika, dosadašnji su dotrajali i nisu bili dovoljni za obavljanje rada, rezač papira , čekić bušač, te stalak za motor za automehaničare.

* 1. **Obrazloženje prijenosa viška/manjka financijskog plana**

Provedeno je knjiženje po Odluci o raspodjeli rezultata za 2024. godinu u 2025. godini kojom se pokrio manjak od nefinancijske imovine viškom prihoda poslovanja, te je nakon raspodjele rezultata višak prihoda iznosi 49.551,38 eura, dok je preneseni manjak od nefinancijske imovine u iznosu od 602,88 eura. U obračunskom razdoblju ostvaren je manjak poslovanja u iznosu od 114.396,47 eura. Razlog nastanka manjka se sastoji od 7 rashoda iz Državnog proračuna za plaću u iznosu od =86.998,45 eura, dok prihoda je ostvareno 6. Od Agencije za mobilnost i programe EU za projekt Erasmus + "Obrtnici bez granica " vlastita sredstva su dobivena u 2024. god =24.689,34 eura te je prenesen višak u 2025. godi. a realizacija projekta je u 2025. godini =20.506,62 eura, iskazano kroz utrošak, odnosno manjak. Iz nadležnog proračuna izvor decentralizirana sredstva za redovne troškove iskazan je manjak =1.107,00 eura , a odnosi se na: prihod za račune redovnog poslovanja iz decentraliziranih sredstva koje ćemo dobiti u 7 mjesecu u iznosu =2.241,15,: računi koji su nam plaćeni u 2025. godini, a odnose se na račune za 2024. godinu: prijevoz za 6/2025 =2.996,98 eura koji će nam biti plaćen u 7 mjesecu ,: ponuda plaćena, a još nije usluga izvršena =100,00 eura: putni nalog =40,50 koji je obračunat, a biti će isplaćen u 7 mjesecu. Manjak prihoda u iznosu od =289,98 odnosi se na E-tehničara gdje je sa 30.06. knjižen trošak, a prihod ćemo ostvariti u 7 mjesecu. Prihod je ostvaren =418,00 eura, a odnosi se na prihod za posebne namjene, od izdavanja duplikata svjedožbi. Vlastiti prihod ostvareni od kamate banke, članarina i zarada posredovanja od Učeničkog servisa , te najma prostora za aparate za tople napitke iskazan je manjak u iznosu od 5.912,42 eura , a odnosi se na radove sanacije poda u dvije učionice za koje je preneseni prihod ostvaren u 2024. godini , a trošak u 2025. godini.

**1.3 Stanje novčanih sredstava na dan 30.06.2025.**

U svrhu uvođenja jedinstvenog računa na 19. sjednici Županijske skupštine Bjelovarsko-bilogorske županije 1. listopada 2024. godine donesena je Odluka o uvođenju jedinstvenog računa , KLASA:400-01/24-01/06, URBROJ:2103-16-24-3 . Na temelju Obavijesti o prelasku na jedinstveni račun i zatvaranju postojećih poslovnih računa morali smo zatvoriti svoj poslovni račun s datumom 28. travnja 2025. godine.

Obrtnička škola Bjelovar imala je račun otvoren kod Privredne banke d.d. Zagreb, stanje po račun s početka godine 01.01.2025. je 57.110,49 eura, a ukupno stanje novčanih sredstava po svim izvorima financiranja sa 30.06.2025. iznose 0,00 eura, naša sredstva nalaze se na jedinstvenom računu Županije.

 Tablica prikazuje stanje novčanih sredstva po izvorima financiranja.

|  |  |
| --- | --- |
| **Stanje novčanih sredstava na dan 01.01.2025.**  | **Stanje novčanih sredstava prema izvorima financiranja na dan 30.06.2025.** |
| **Opći prihodi i primici (1)** | **Donacije (2)** | **Vlastiti prihodi (3)** | **Posebne namjene (4)** | **EU Pomoći (5)** | **Ostale pomoći (5)** | **Refundacije (6)** | **Prihod od prodaje nefinancijske imovine (7)** | **Namjenski primici od zaduživanja (8)** | **UKUPNO STANJE NOVČANIH SREDSTAVA NA DAN 30.06.2025.**(zbroj svih izvora) |
| 1. | 2. | 3. | 4. | 5. | 6. | 7. | 8. | 9. | 10. | 11. |
|  |
| 57.110,49 | 0 | 0 | 11.752,70 | 418,00 | 662,72 | 0 | 0 | 0 | 0 | 12.833,42 |

* 1. **Obrazloženje posebnog dijela polugodišnjeg financijskog plana –**

**programi i aktivnosti**

**PROGRAM: P1 SREDNJOŠKOLSKO OBRAZOVANJE – REDOVNA DJELATNOST (vlastita sredstva)**

Ostvarenje za materijalne rashode i financijske rashode, za nabavu proizvedene dugotrajne imovine, te plaće i ostale naknade za zaposlene iznosi 50,64% odnosno 694.473,45 eura-a od planiranih 1.371.452,00 eura.

**A A000283 REDOVNA DJELATNOST SŠ – VS KORISNIKA**

Za materijalne rashode, ostale nespomenute rashode, nabavu opreme, isplatu plaće za redovan rad, prekovremeni rad, i ostalih prava zaposlenika. Razlog što se u 2024. godini nije obavila sanacija podova u učionici, te nabavu novog stroja CNC alatne glodalice realizirana je u 2025. godine. , s tim da je uplaćen predujam od 11.000,00 eura, a drugi dio će biti plaćen po isporuci stroja. Preneseni je višak vlastitih prihoda u 2025. godinu u iznosu od 28.330,79 eura, korištena su za radove i nabavu stroja.

Rashodi za posebne namjene planirani su u iznosu 7.138,00 eura, a ostvareni u iznosu 14,60 eura što je 0,20% planiranog iznosa. Ti rashodi odnose se na rashode koje djeca podmiruju za nabavu mapa za praktičnu nastavu. Školski izleti su bili planirani za 2025. godini, ali u razdoblju prvih šest mjeseci nisu bila realizirana.

Rashodi za zaposlene koji se dobivaju iz Riznice i ministarstva ostvareni su u iznosu od 52,38% , a iznose planirano 1.308.500,00, a izvršeno je u prvih šest mjeseci 685.431,56 eura.

Za sve gore navedeno planirano je 1371.452,00 eura, a utrošeno 694.473,45 eura, odnosno 50,64% planiranih rashoda.

**PROGRAM: P16 SREDNJOŠKOLSKO OBRAZOVANJE- DECENTRALIZACIJA**

 Utrošeno je 65.228,55 eura, ili 59,30 % od planiranih 110.000,00 eura i raspoređeno je za materijalne i financijske rashode, rashode za investicijsko i tekuće održavanje, te za nabavu proizvedene dugotrajne imovine.

**A A000204 REDOVNA DJELATNOST SŠ-dec**

Utrošeno je 60.597,46 eura, u odnosu na planiranih 104.00,00 eura, što je 58,27% od planiranog iznosa. Sredstva koja su planirana iz decentraliziranih sredstva utrošene su prema planu, raspoređena između redovne djelatnosti i nefinancijske imovine.

Škola je jedino za naknade troškova zaposlenima utrošila 61,88% planiranog rashoda, zbog potrebnog stručnog kadra morali smo zaposliti iz udaljenijih mjesta što su neki osim osnovne cijene prijevoza morali obračunavati i oporezivi dio. Rashodi za službena putovanja su povećana, a odnose se na dodatna usavršavanja, polaganja stručnih ispita.

Rashodi za materijal i energiju iznose 18.793,73 eura, u odnosu na planiranih 34.000,00 veći su za 55,28%. . Pošto je Škola u energetskoj obnovi nakon krečenja zidova naručeni su novi okviri za slike, zavjese, te kutije za prvu pomoć koje su bile dotrajale i stare.

Rashodi za usluge iznose 56,90% u odnosu na plan, razlog tome su zdravstvene usluge, ove godine bio je povećan broj zaposlenih koji su bili obavezni pristupiti obveznom liječničkom pregledu.

Financijski rashodi manji su, u odnosu na prethodnu godinu, jer od 28.04.2025. godine Odlukom o uvođenju jedinstvenog računa proračuna Bjelovarsko-bilogorske županije zatvara se naš postojeći račun u Privrednoj banci.

Škola za nabavu postrojenja i opreme potrošila je 4.631,09 eura, što iznosi 77,18%, od planiranih 6.000,00 eura.

**PROGRAM: P17 – SREDNJOŠKOLSKO OBRAZOVANJE – IZNAD STANDARDA**

Sredstva izvornog dijela proračuna su planirana u iznosu od 56.503,00 eura, dok je ostvarenje 23.273,08 eura ili 41,19%. Ovaj program odnosi se na županijska natjecanja, kulturne i javne djelatnosti škole, sufinanciranje e-tehničara, pomoćnici u nastavi, projekti erasmus+ „Mladi obrtnici u Europi“ i „Obrtnici bez granica“.

**A A000075 ŽUPANIJSKA NATJECANJA SŠ**

 Utrošeno je 683,20 eura, odnosno 227,73% od planiranih 300,00 eura. Taj iznos se odnosi na natjecanja učenika koja su sudjelovala na natjecanjima, a potrebna su za nabavku potrebnog materijala, kotizacija. Isto tako natjecanja su održavana početkom godine, odnosno u drugom dijelu polugodišta.

**A A000076 KULTURNE I JAVNE DJELATNOSTI ŠKOLA SŠ**

 Škola je imala planirane troškove promidžbe škole u iznosu 53,40 eura, a odnosi se na dio troškova Škole koja je bila organizator za Dan maturanata u 2024. godini. Sredstva za pokriće troškova povodom Dana maturanata dobivena je od nadležnog proračuna.

**A A000300 SUFINANCIRANJE E- TEHNIČARA U SŠ**

 Škola je dobila na korištenje informatičku opremu od CARNET-a vezano za kurikularnu reformu za koju je morala osigurati osobu za održavanje opreme. Imenovan je djelatnik škole sa kojim je sklopljen ugovor o djelu, te njegova mjesečna naknada iznosi ukupno 289,98Eur-a. Tako je u za njega utrošeno u prvih šest mjeseci 2.029,86 eura, od ukupnog plana 3.500,00 eura.

**A A000301 OSIGURANJE ŠKOLSKIH ZGRADA sš**

Za navedeni projekt u 2025. godini osigurana su sredstva iz nadležnog proračuna u iznosu 260,00 eura, ali pošto zgrada u kojoj se nalazi Obrtnička škola Bjelovar je u vlasništvu Tehničke škole Bjelovar, oni osiguravaju zgradu, tako da mi nemamo utrošena ta sredstva.

**K K000181 SUFINANCIRANJE NABAVE KNJIŽNIČNE GRAĐE SŠ**

Škola je u 2025. godini dobila iz nadležnog proračuna za utrošak knjižne građe u iznosu od 1.506,00 eura, utrošak će biti u drugoj polovici godine.

**T T000150 POMOĆNICI U NASTAVI – UZ POTPORU SVE JE MOGUĆE – FAZA V**

 U 2025. godini sredstva za isplatu plaće pomoćnika osigurana su od strane udruga, te troškove i isplate plaće za školsku godinu 2024/2025 Škola nema obaveze obračunavanja i isplate.

**T T000173 „MLADI OBRTNICI U EUROPI“**

U sklopu mobilnosti programa Europske unije Obrtnička škola zadovoljila je sve uvjete, te dobila bespovratna sredstva za posjet i rad školi i obrtnicima u Europskoj uniji. Ovo je naš prvi takav projekt koji je realiziran u travnju 2024. godini. Škola je u 2023. godini dobila 80% predviđenih sredstava za troškove u iznosu 20.320,00 eura . Nakon realizacije projekta utrošeno je 17.897,86 eura, a ostatak iznosa od 2.422,14 eura smo nakon završnog izvješća iznos 1.756,00 eura morali vratiti u Agenciju za mobilnost i programe EU za Erasmus+ projekt, te u 2024. godini morali promijeniti preneseni rezultat poslovanja za 2023. godinu, a 666,14 eura ostaje nam za idući projekt. Za idući projekt od iznosa koji je ostao utrošeno je 439,20 eura, dok će ostatak od 226,94 biti realiziran u drugoj povici 2025. godine.

**T T000188 „OBRTNICI BEZ GRANICA“**

Nakon uspješno obavljenog prvog projekta Erasmus+ zatražili smo i sudjelovanje u novom projektu Erasmus+ koji nam je odobren, te uplaćena sredstva 80% od vrijednosti projekta u iznosu od 24.023,20 eura. Projekt je realiziran u dva projekta.

Prvi projekt realiziran je u periodu od 09.03.2025. do 23.03.2025. godine posjet školi u Pragu, dok drugi je posjet školi u Schkeuditz u lipnju 2025. godine.

Od planiranih 30.029,00 eura u prvih šest mjeseci utrošeno je 20.067,42 eura.

* 1. **Izvještaj o korištenju sredstava fondova Europske unije**

Obrtnička škola Bjelovar u razdoblju od 01. siječnja 2025. do 30. lipnja 2025. zadovoljila je sve uvjete te ostvarila bespovratna sredstva za drugi projekt „Obrtnici bez granica“ , te im je isplaćeno 80% vrijednosti projekta u iznosu od 24.023,20 eura. Projekt je realiziran u prvih šest mjeseci 2025. godine.

Prvi projekt „ Mladi obrtnici bez granica „ realiziran je u 2024. godini posjet školi u Sloveniji, te edukacija pratitelja u Češkoj. Edukacija pratitelja Češkoj odnosi se na novi projekt koji će biti realiziran u 2025. godini. Po prvom projektu ukupno uplaćena sredstva iznose 18.564,00 eura, od ukupno ugovorenih sredstva u iznosu od 25.400 eura, a utrošena su u iznosu od 17.897,86 eura. Ostatak od 666,14 eura će se prenesti na novi projekt.

Drugi projekt „Obrtnici bez granica“ realiziran je dva projekta posjetom Češkoj, te Njemačkoj. Od ukupno dobivenih 24.023,20 eura od ugovorenih 30.029,00 eura u prvih šest mjeseci utrošeno je 20.506,62 eura.

* 1. **Izvještaj o zaduživanju na domaćem i stranom tržištu novca i kapitala**

Obrtnička škola Bjelovar u razdoblju od 01. siječnja 2025. do 30. lipnja 2025. godine nije se zaduživala na domaćem niti na stranom tržištu novca i kapitala, kao ni u prijašnjim godinama, tako da nema iskazanih obveza.

* 1. **Izvještaj o danim zajmovima i potraživanjima po danim zajmovima**

Obrtnička škola Bjelovar u razdoblju od 01. siječnja 2025. do 30. lipnja 2025. godine nije davala zajmove, kao ni u prijašnjim godinama, tako da nema iskazanih potraživanja.

* 1. **Izvještaj o stanju potraživanja i dospjelih obveza**

Obrtnička škola Bjelovar u razdoblju od 01. siječnja 2025. do 30. lipnja 2025. godine ima iskazana potraživanja u iznosu od 101.756,77 eura. Potraživanja po kojima ostvarujemo prihode iznose 1.924,90 , potraživanje iz nadležnog ministarstva 86.998,45 eura, te naša vlastita sredstva zbog uvođenja jedinstvenog računa riznice u iznosu 12.833,42 eura.

1. Škola ima sudski spor , za koji smo dobili pravomoćnu rješenje i ovršno je s danom 21.02.2025., ali Zakonski predstavnik škole nije poduzeo daljnje korake za zadavanje naplate po tom rješenju kroz E-sudove.

|  |  |  |  |  |  |  |  |
| --- | --- | --- | --- | --- | --- | --- | --- |
| Red. br. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | ZEPPELIN D.O.O. MATICE HRAVTSKE 6 BJELOVAR | OBRTNIČKA ŠKOLA BJELOVAR | Ovrha na imovini ovršenika radi neisplate tražbine | 931,39 | 931,39 | U 2025. god. | 04.12.2024. |

Dospjele, a neplaćene obavezu se odnose na: 1. Grad Bjelovar =152,60 - račun je došao iza 20.06., te nije bio zadan na plaćanje, a odnosi se na 6 mjesec 2025. 2. Sirovina Bjelovar =10,00 - račun je došao iza 20.06., te nije mogao biti zadan na plaćanje u 6 mjesecu 3. Canofax Bjelovar =157,93 - račun je došao iza 20.06., te nije mogao biti zadan na plaćanje u 6 mjesecu 4. Putni nalog Štefančić Goran, =40,50 - 51/2025 obračunat 27.06.2025. - isplata krajem 7 mjeseca 5. Tokić d.o.o. = 275,00 - račun je došao iza 20.06., te nije mogao biti zadan na plaćanje u 6 mjesecu

* 1. **Izvještaj o stanju potencijalnih obveza po osnovi sudskih sporova**

Obrtnička škola Bjelovar u razdoblju od 01. siječnja 2025. do 30. lipnja 2025. godine nema potencijalnih obveza po osnovi sudskih sporova.

U Bjelovaru, 29.07.2025.

Voditelj računovodstva: Zakonski predstavnik:

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANDRIJANA POLJAN dipl.oec. v.d.ravnatelja: ROBERT MARINIĆ dipl.ing.